ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 35**

**Тэма:** Замацаванне

**Мэта:** плануецца, што ў канцы ўрока вучні замацуюць уменне выдзяляць структурныя кампаненты задачы.

**Задачы:**

* замацоўваць уменне выдзяляць структурныя кампаненты задачы;
* працягваць фарміраваць уменне рашаць задачы, якія раскрываюць сэнс дзеянняў складання і аднімання;
* практыкаваць у складанні, адніманні і параўнанні на практычнай аснове;
* развіваць матэматычную мову, вылічальныя навыкі, лагічнае мысленне;
* спрыяць фарміраванню пазнавальнай цікавасці да прадмета.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; геаметрычныя фігуры; карткі з лікамі і знакамі; наглядны матэрыял.

**Ход урока**

**І Арганізацыйны момант.**

**Настаўнік:** Я рада вас вітаць на ўроку матэматыкі і запрашаю ў незвычайнае падарожжа – падарожжа ў казку. Але ў любое падарожжа заўжды неабходна браць з сабой добры настрой і надзейных сяброў. Давайце ж падорым адзін аднаму цяпло сваіх рук і добры настрой – усмешку.

* Ці хочацца вам даведацца ў якую казку мы пападзем?
* Для гэтага вам неабходна адгадаць загадку і назваць галоўнага героя.

Ён ад дзядулі сышоў,

І ад бабулі сышоў.

Толькі, на бяду, у лесе,

Сустрэў хітрую Лісіцу.

**Настаўнік:** На шляху ў Калабка сустрэнецца многа перашкод і нам трэба дапамагчы яму.

* Вы гатовы? Тады ў дарогу!

**ІІ Актуалізацыя ведаў і навыкаў навучэнцаў.**

Жылі –былі дзед ды баба. Спякла баба Калабка і паклала яго студзіцца. Надакучыла Калабку ляжаць і вырашыў ён зрабіць нешта карыснае. Саскочыў з падаконніка і пакаціўся. Сустрэлася на яго шляху некалькі дарожак.

* Па якой каціцца? Давайце дапаможам яму выбраць дарожку. Для гэтага вам трэба выканаць заданні

1)Складзіце з трох лікаў усе магчымыя варыянты. (Работа па варыянтах.)

 А) 5, 3, 2. Б) 1, 6, 7.

- Размясціце ўсе лікі ў парадку павелічэння. (1, 2, 3, 5, 6, 7.)

- Які лік “згубіўся”?

- Раскажыце ўсё, што вы ведаеце пра лік 4.

***Вусны лік***

2)Параўнанне лікаў на практычнай аснове.

 **2 5 2 < 5**

* На колькі 2 менш за 5? На колькі 5 больш за 2?

3)Прыдумайце задачы, каб адпавядалі схемам.

 **?**

 а) б)

 **4 2**

 **(4 + 2 = 6.) (6 – 4 = 2.)**

Вучні да кожнай задачы называюць умову, пытанне, рашэнне, адказ**.**

4) Рашэнне задачы:

* На ліпе расло 7 груш. 4 грушы ўпалі. Колькі груш засталося на ліпе? (Грушы не могуць расці на ліпе.)
* Выпраўце ўмову так, каб атрымалася задача. (Вучні прапаноўваюць свае варыянты.)
* Назавіце рашэнне задачы, адказ?

**Настаўнік:** Пакаціўся Калабок далей і ўбачыў на шляху вялікі пень. Сеў ён на яго і засумаваў. Не ведае, што яму рабіць далей. Каб дапамагчы яму, трэба адгадаць рэбус.

 (ЗАДАЧА.)

* Як вы думаеце, чым мы будзем сёння займацца на ўроку?

**Настаўнік: Тэма нашага ўрока -** Замацаванне. Будзем замацоўваць уменне рашаць задачы, якія раскрываюць сэнс дзеянняў складання і аднімання.

***Фізкультхвілінка***

Слухай, казачны народ,

Збіраемся на сход.

Хутчэй у строй уставайце,

І зарадку пачынайце. (Падцягванні.)

Раз – прачнуўся, пацягнуўся,

Два – прачнуўся, разагнуўся.

Тры – у ладоні тры хлапкі,

Галавою тры кіўкі.

**ІІІ Замацаванне ведаў і спосабаў дзейнасці.**

**Настаўнік:** Працягваем наша падарожжа. Пакаціўся Калабок далей і ўбачыў рэчку.

* Дапаможам Калабку перабрацца на другі бераг ракі?

***Работа з вучэбным дапаможнікам***

1)с.70, №1, 2, 3 – рашэнне задач.

Вучні чытаюць задачу , называюць умову, пытанне. Затым раглядаюць схему, называюць рашэнне і адказ.

2)с.70, № 5

Вучні ўстаўляюць прапушчаныя лікі і называюць у якім парадку размешчаны рады лікаў.

**Настаўнік:** Калабок вельмі ўдзячны вам за вашу дапамогу. Перабраўся наш Калабок на другі бераг і пакаціўся далей. На сваім шляху ён сустрэў Зайчыка.

* Калабок, Калабок, я цябе з’ем.
* Не еш мяне, я табе спатрэблюся.
* Добра. Тады дапамажы мне задачу рашыць.
* На паляне расло 3 елачкі, пасадзілі яшчэ 3. Колькі елачак стала на паляне?
* Назавіце ўмову задачы? (На паляне расло 3 елачкі, пасадзілі яшчэ 3.)
* Назавіце пытанне? (Колькі елачак стала на паляне?)
* Назавіце рашэнне? ( 3 + 3 = 6.) Адказ? ( 6 елачак.)

***Фізкультхвілінка для вачэй***

**Настаўнік:** Адпусціў Заяц Калабка. Пакаціўся наш Калабок далей. А насустрач яму Воўк.

* Калабок, калабок, я цябе з’ем.
* Не еш мяне, я табе спатрэблюся.
* Добра. Тады дапамажы мне напісаць лічбы і рашыць прыклады.

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.38, №1

Матэматычная пропісь.

**Настаўнік:** Адпусціў Воўк Калабка. Пакаціўся наш Калабок далей. А насустрач яму Мядзведзь.

* Калабок, Калабок, я цябе з’ем.
* Не еш мяне, я табе спатрэблюся.
* Добра. Тады дапамажы мне знайсці прыклады-кветачкі з правільным адказам. *Самастойная работа на картках-кветках:* 6 + 1 = 7, 4 – 2 = 1,

 5 – 4 = 2, 6 – 3 = 3, 3 + 4 = 7, 7 – 2 = 4, 5 – 2 = 3 і г.д.) Прыклады-кветкі з правільным адказам вывешваюцца на дошку.

**Настаўнік:** Мядзведзь застаўся вельмі задаволены, а Калабок пакаціўся далей. Бачыць, што Ліса яго чакае і аблізваецца.

* Не еш мяне Ліса, адпусці з мірам.
* Добра, адпушчу, калі ты выканаеш маё заданне.

2)с.38, №3

Спачатку вучні чытаюць задачу разам з настаўнікам. Потым сінім алоўкам падкрэсліваюць умову, а зялёным – пытанне. Называецца і запісваецца рашэнне задачы, адказ дапаўняецца лікавым даным.

**Настаўнік:** Лісе спадабалася, як вы справіліся з заданнем. Вось яна і адпусціла Калабка.

**VІІ Падвядзенне вынікаў.**

* Што такое ўмова задачы (пытанне, рашэнне, адказ)?
* Што новага для сябе вы даведаліся на ўроку?
* Для чаго патрэбна умець рашаць задачы?

**VІІІ Рэфлексія.**

Калабок вельмі ўдзячны вам за дапамогу. Ён прынёс шмат кветак і хоча падарыць іх вам. Вазьміце адну:

1. 2) 3)

   

 Мне было цікава Мне некаторыя На ўроку мне было

 дапамагаць Калабку. заданні не спадабаліся. не цікава.